Izvor: N1 info Ilustracija, arhiva

Jedan mladić iz Vojvodine (29) ubio je svoju devojku u Segedinu nakon dočeka Nove godine, javila je danas RTV Panon iz Subotice.

Osumnjičeni i žrtva su iz Vojvodine i u Mađarsku su otišli radi dočeka Nove godine, javila je ta televizija.

Policija u Mađarskoj saopštila je da je nakon ubistva muškarac pokušao da izvrši samoubistvo.

Prema za sada dostupnim podacima, osumnjičeni je ubio ženu 1. januara oko podne, nakon svađe u jednom stanu u Segedinu.

On je potom pokušao da izvrši samoubistvo, ali je na kraju ipak pozvao hitnu pomoć koja je konstatovala smrt žene, dok su muškarca odneli u bolnicu, posle čega mu je policija odredila pritvor zbog sumnje da je počinio ubistvo, javio je RTV Panon.